Kafċ fi Pjazza Reġina F'għajnejja m'hawnx isbaħ minnha. Jistgħu jgerbu kemm iridu s-snin, għadni qatt ma rajt sbuħija tisboq lil tagħha. Twila, żnella, xagħarha lixx qastni, għajnejha qishom ġiex lewżiet, imneħirha mislut pulit, karnaġġjon pjuttost bajdani, tużżana nemex mirxuxin gustużi fuq wiċċha kemxejn tawwali. Li kieku trid, għandha biex titkessaħ. Narahom iħarsulha l-ġuvintur kull fejn immorru. Mhux l-ewwel darba li xi ħadd ipespsilha jew jgħaddilha xi kumment — avolja jkun hemm jien magħha. Ninnutaha — tbaxxi rasha, tiħmar, titbissem kemm kemm. Meta tiġbor xagħarha lura, kif inhu Ilum, tieħu xeħta ta' mara ikbar. U dak il-flokk abjad li liebsa jixirqilha wisq. Ħarira trasparenti, veru. Fuq ħaddieħor jaf forsi jidher ħamallu. Fuqha, imma, jidher pulit. Xi kultant (meta tkun burdata tajba, jiġifieri), ma tiddejjaqx iżżommli idi fit-triq; ġieli taqbadni lambranzetta saħansitra f'nofs Strada Rjali. Erħilha tirrakkontali xi jkun qal il-Profs. Dimech Mangion waqtil-lekċer tal-Philosophv, xi tkun kielet il-canteen, x'beħsiebha tixtri għall-birthdav ta' Tania … Ġieli teħodli rasi, speċjalment jekk inkun għadni kif ħriġt mix-xogħol. Ninnutaha, kull darba li ssemmi lil ċertu wieħed Neville, għajnejha jsiru xrar u ħaddejha jieħdu dik id-daqsxejn sfumatura roża. Jekk tinzerta jkollha xi ħaġa f'idha, ibqa' ċert li tibda tteftef fiha; jekk le, tbaxxi għajnejha taparsi qed 10 Leħen il-Malti Qatt ma naf li ċemplilha fuq il-mobile meta konna flimkien. Milli nista' nifhem, qiegħed fl-istess kors tagħha. Nammetti, kultant inħoss bħal għafsa ġewwa fija meta ssemmih — sejħilha għira, jekk trid. Iżda noqgħod lura mill-mistoqsijiet. Naf kif inhi, u ma rridx ingerrixha. Drabioħra, imbagħad, bilkemm inkun ftaħtħalqi li mataħtafnix. Bħal donnu kollox jibda jdejjaqha. Ara biss ifettillektmissilha oġġettjew tmeriha mqarfuq ħmerija, għax ibqa' ċert li taqlagħiek il-ħama ta' xhur sħaħ u ma toqgħodx bi kwietha qabel ma ċċappashulek ma'wiċċek. Jew inkella tinfaqa'bħal bużżieqa minfuħa ftit iżżejjed. Iva, tbati naqra bil-burdati. Bħal ħafna nisa, insomma … għalkemm għandi d-dubji tiegħi jekk dan kollu hux PMS, kif għandha ħabta tgħid hi,Imma issa tgħallimt. M'għadnix inħaqqaqha magħha. Inħalliha tisfoga, imbagħad meta jgħaddilha, terġa'tiġi tkellimni minn jeddha, qisu qatt makien, Ħadd mhu perfett, wara kollox. Għalkemm, ngħiduha, ġieli tirrabjani wkoll. Mhux l-ewwel darba li titlifli l-paċenzja u nkun se naħbat inkellimha ħażin. Imma dan l-aħħar qed nipprova kemm jista' jkun nigdem ilsieni. Ilbieraħ mort għand it-tabib. Minħabba l-uġigħ li ġieli nħoss fl-istonku. Bagħatni l-isptar nagħmel xi testijiet. Ir-riżultati għandhom ikunu f'idi l-ġimgħa d-dieħla. Lilha għadni ma tarraftilha xejn. Ma rridhiex tinkwieta. Mumenti bħal dawn huma rari. It-tnejn li aħna mħabbtin. Jien bix-xogħol, hi bl-istudju. Ngħidilha darb'oħra, mhux illum. Nieħu gost naraha moħħ ir- riħ, imqar għal ftit sigħat. Dalwaqt ġejjin l-eżamijiet. Nistenna sakemm ikunu għaddew l-eżamijiet. Niggustaha kif tkun trid kollox pulit u bl-eżatt, kif kollox tieħu bis-serjetà u tinfiska meta oħtha ż-żgħira 'tissellef' xi ġerżi jew flokk minn tagħha u bħas-soltu tispiċċa ttebbagħhulha. Niggustaha kif xi kultant tagħti titwila minn taħt il-għajn hi u għaddejja minn quddiem il-vetrini tal-ħwienet biex tara jekk tidhirx orrajt. Waqt li qegħdin hawn bilqiegħda nixorbu kafe għax-xemx ġo Pjazza Reġina, nipprova neħdilha minn moħħha għadhiex beħsiebha titlaq għal ftit żmien barra minn Malta ladarba tkun lestiet il-kors. Ġo moħħi għaddej ħsieb bħal xafra — jekk tassew hu kif qed jissuspetta t-tabib, se jkolli nibda l-kimoterapija minn hawn u ħmistax oħra. Qed nipprova nikkalkula kemm baqa' ġimgħat għall-eżamijiet waqt li hi għadha mitlufa tgħidli fuq il-karozza għadd 34 LXXXIV 11 li xtrat seħbitha Tania. Nipprova nwarrab dawn il-ħsibijiet minn moħħi. Bla ma naf kif, nispiċċa għal darb'oħra nifli wiċċha sal-iċken dettall. Bħas-soltu, inħossni nisker fil-ġmiel tagħha. Nixtieq ngħidilha li nħobbha, iktar minn kollox u minn kulħadd. Nixtieq ngħidilha kemm qed nibża. Imbagħad tħares lejn l-arloġġ. Tgħidli: 'Aħjar immur, ma, inkella se nasal tard. Lil sħabi għidtilhom fil-ħdax u nofs' Ninnota r-raffinatezza li biha tqum bilwieqfa u żżerżaq il-basket minn ma' spallitha x-xellugija għal fuq ġenbha l-lemini. 'Mur, qalbi. Ħu gost' ngħidilha. U nibqa' nħares lejha, naraha titbiegħed. 12 Leħen il-Malti